TRIBUNAL GĦAL TALBIET ŻGĦAR ĠUDIKATUR DR JOHN BONELLO, B.A., LL.M.(IMLI), LL.D. Seduta ta' nhar l-Erbgha, 18 ta' Novembru, 2015 Ismael Salem Rashed vs Victor Koroma f'ismu proprju kif ukoll ghan-nom tad-ditta The UK Car Company u skond digriet tat-18 ta' Frar 2015 gie mahtur Dr Simon Scicluna Spiteri Baldacchino Schembri bhala Kuratur Deputat sabiex jidher ghall-intimat assenti u wara d-digriet tal-10 ta' Marzu 2015 gie mahtur Dr Joseph Wolf bhala Kuratur Deputat minflok Dr Simon Scicluna Spiteri Baldacchino Schembri It-Tribunal, Ra t-talba prezentata nhar il-11 ta' Jananr 2013 fejn ghar-ragunijiet hemm premessi, l-Attur talab li l-Konvenut jigi kkundannat ihallas is-somma ta' elf hames mija u hamsin euro (€1,550) rapprezentanti bilanc ta' self brevi manu. Talab ukoll l-ispejjez inkluzi dawk tal-ittra ufficjali 1224/12; Ra li l-kawza giet appuntata ghas-smiegh ghas-seduta tad-19 ta' Frar 2013; Ra d-digriet tat-18 ta' Frar 2015 fejn gie mahtur Dr Simon Scicluna Spiteri Baldacchino Schembri bhala kuratur deputat sabiex jidher ghall-intimat assenti; Ra d-digriet tal-10 ta' Marzu 2015 fejn gie mahtur Dr Joseph Wolf bhala kuratur deputat minflok Dr Simon Scicluna Spiteri Baldacchino Schembri; Ra r-risposta tal-kuratur deputat, l-Avukat Joseph Wolf (a fol 42) fejn dan eccepixxa li mhuwiex edott mill-fatti fil-waqt li rrizerva li jressaq eccezzjonijiet fi stadju ulterjuri; Sema' x-xhieda; Ra d-dokumenti u l-atti tal-kawza; Ikkunsidra; Illi l-Att dwar Tribunal ghal Talbiet Zghar (Kap. 380) jipprovdi espressament fl-Art. 9(2)(a) li gudikatur "għandu jiżgura li każ għandu, daqskemm ikun possibbli, jinstema' u jinqata' sommarjament fl-istess jum tas-smigħ tiegħu u li dak is-smigħ ma jtulx iktar minn seduta waħda". Tali dispozizzjoni naturalment mghandhiex tigi implimentata b'mod li taghti lok ghal ksur tad-dettami tal-gustizzja naturali; Illi mix-xhieda tal-attur u bid-dokumenti minnu prodotti, jirrizulta car illi l-konvenut issellef is-somma ta' elfejn euro (€2,000) minghand l-attur u minkejja obbligazzjonijiet u promessi li ser ihallas l-import kollu, fil-verita' hallas biss is-somma ta' erba' mija u hamsin euro (€450). It-Tribunal huwa sodisfatt li l-ebda imghax ma gie impost u bejn il-partijiet kien hemm negozju precedenti. Fil-kontro-ezami, l-attur kompla jsostni l-posizzjoni tieghu; Illi hu car li minn dak li jirrizulta mill-atti, l-Attur irnexxielu jipprova t-talba tieghu u t- Tribunal ma jarax li hemm xi impediment sabiex din it-talba tintlaqa'. Mill-banda 'l ohra jqis li l-kuratur mhux f'qaghda li jressaq provi in kontradizzjoni tat-talba; Ghal dawn il-motivi, it-Tribunal jaqta' u jiddeciedi din il-kawza billi jilqa' t-Talba Attrici u jikkundanna lill-Konvenut fil-kwalita tieghu premessa ihallas lill-Attur s-somma ta' €1,550 bl-imghax legali skond il-ligi. L-ispejjez kollha tal-proceduri jkunu a karigu tal-Konvenut fil-kwalita tieghu premessa, b'dan li d-drittijiet tal-kuratur deputat ghandhom provizorjament jithallsu mill-Attur. Dr John Doublesin Ġudikatur Alan Agius Attard Deputat Reġistratur